 Sidoo kale, waxa uu madaxweyne Muuse Biixi Cabdi si faahfaahsan oo qoto dheer ugu hadlay xaaladda waqtiyadana kasoo cusboonaatay mandaqadda geeska iyo guud ahaan caalamkaba, waxaana uu iftiimiyey halka ay Somaliland ka gelayso tartanka quwadaha dunidu ugu jiraan istaraatiijiyada ay Somaliland ku taallo, waxaana isaga oo arrimahaas ka hadlaya uu yidhi, Gobolka aynu ku nool nahay duufaanno siyaasadeed baa ka jira, isbeddelo badan baa socda, waxa Ilaahay ina dejiyey mandaqad istaraaji ahaan aad u wanaag oo marta dhuunta adduunka oo dhammi ka baayac-mushtareeyo oo haddii aynu caqli wanaagsan keenno meel la dego ugu wanaagsan, dhulkaa aynu deggenahay labadii boqol ee sano ee ugu dambeeyey waa lagu tartamayey, wayna jiraan siyaasado iyo dabaylo dhan walba isu dhaafaya, taana waxa aynu ka raacaynaa haddii aynu Somaliland nahay ta innaga danteena mustaqbalka fog iyo ka dhawba ay faaiido ku jirto, nolosheenuna kuma xidhna maanta iyo Berri, inteenna noolna ma ahee, jiilasheenna dambe maxaa inoo faaiido ah, maantana maxaa inoo dan ah baynu ka duulaynaa. 